laion/Wikipedia-Exotic huggingface dataset:
আরভিড কার্লসন

আরভিড কার্লসন (২৫ জানুয়ারী ১৯২৩ - ২৯ জুন ২০১৮) একজন সুইডিশ নিউরোফার্মাকোলজিস্ট ছিলেন যিনি নিউরোট্রান্সমিটার ডোপামিনের সাথে তার কাজ এবং পার্কিনসন ডিজিজের প্রভাবগুলির জন্য সবচেয়ে বেশি পরিচিত। ডোপামিন নিয়ে তার কাজের জন্য, কার্লসনকে এরিক কান্ডেল এবং পল গ্রিনগার্ডের সাথে একত্রে ২০০০ সালে চিকিৎসাবিজ্ঞানে নোবেল পুরস্কার দেওয়া হয়েছিল । ১৯৪৪ সালে, তিনি নাৎসি শিবিরের বন্দীদের পরীক্ষা করার কাজে অংশ নিয়েছিলেন, যাদের সুইডিশ অভিজাত ফোলকে বার্নাডোটে সুইডেনে নিয়ে আসতে পেরেছিলেন, যা দ্বিতীয় বিশ্বযুদ্ধের সময় নিরপেক্ষ ছিল। তিনি ১৯৫১ সালে ফার্মাকোলজিতে এমডি এবং পিএইচডি পেয়েছিলেন। কার্লসন জন্মগ্রহণ করেছিলেন ২৫ জানুয়ারী ১৯২৩ এ সুইডেনের ইউপ্পসালায়, চার ভাইবোনদের মধ্যে একজন। তার বাবা লুন্ড বিশ্ববিদ্যালয়ের ইতিহাসের অধ্যাপক হওয়ার পরে তার পরিবার লন্ডে চলে যায়। যদিও তার দুই বড় ভাইবোন তাদের বাবার কেরিয়ারের পথে চলেছিল, তবুও তিনি ১৯৪১ সাল থেকে লন্ডে মেডিসিন পড়তে বেছে নিয়েছিলেন। কার্লসন ১৯৪৫ সালে উল্লা-লিসা ক্রিস্টফারসনকে বিয়ে করেছিলেন এবং তাদের তিন ছেলে ও দুই মেয়ে ছিল। তার মেয়ে মারিয়া ছিলেন তার ল্যাব ম্যানেজার এবং তার মেয়ে লেনা তার অন্যতম সহযোগী ছিলেন। তিনি সুইডেনে পানীয় জল ফ্লোরাইডেশন বিরোধিতা করেছিলেন। তিনি হোমিওপ্যাথির একজন সোচ্চার প্রতিপক্ষ এবং তিনি হোমিওপ্যাথিক প্রস্তুতিগুলিকে সুইডেনে ওষুধ হিসাবে শ্রেণিবদ্ধ করা থেকে বিরত রাখতে কাজ করেছিলেন। কার্লসন জুন ২৯, ২০১৮ মারা যান, ৯৫ বছর বয়সে Laureates of the Japan Prize. Japan Prize "Nobelpristagaren Arvid Carlsson död"। Upsala Nya Tidning। ৩০ জুন ২০১৮। ১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৯।  "In memory of Arvid Carlsson (1923-2018)"। Sahlgrenska Academy। ১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩০ জুন ২০১৮।  Gellene, Denise (১ জুলাই ২০১৮)। "Arvid Carlsson, Who Discovered a Treatment for Parkinson's, Dies at 95"। The New York Times। সংগ্রহের তারিখ ৩ জুলাই ২০১৮।  Barondes, Samuel H. (২০০৩)। Better Than Prozac। Oxford University Press। পৃষ্ঠা 21–22, 39–40। আইএসবিএন 978-0-19-515130-5।  Les Prix Nobel. 2001. The Nobel Prizes 2000, Editor Tore Frängsmyr, Nobel Foundation: Stockholm. Smith, Harrison (২ জুলাই ২০১৮)। "Arvid Carlsson, Nobel laureate who uncovered a treatment for Parkinson's, dies at 95"। Washington Post। সংগ্রহের তারিখ ৩ জুলাই ২০১৮।  "Publications card"। University of Gothenburg। ২৫ নভেম্বর ২০১০। ৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২২ জুন ২০১৬।  Fluoride in drinking water can cause cancer, Svenska Dagbladet (in Swedish) Torell P, Forsman B (ফেব্রুয়ারি ১৯৭৯)। "[Arvid Carlsson's fluoride ponderings 1978]" (Swedish ভাষায়): 142–57। পিএমআইডি 287207। উদ্ধৃতি শৈলী রক্ষণাবেক্ষণ: অচেনা ভাষা (link) Bryson C. (2004) The Fluoride Deception. Seven Stories Press. p. p. 240. আইএসবিএন ১৫৮৩২২৫২৬৯. নোবেল পুরস্কার জীবনী গথেনবুর্গ বিশ্ববিদ্যালয়ের সাহলগ্রেনস্কা একাডেমি বিষয়শ্রেণী:২০০০ নোবেল পুরস্কার বিজয়ী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ীরা
ব্ল্যাকটাউন ইন্টারন্যাশনাল স্পোর্টসপার্ক

ব্ল্যাকটাউন ইন্টারন্যাশনাল স্পোর্টসপার্ক সিডনি'র উপকণ্ঠে রুটি হিল এলাকায় অবস্থিত একটি বহু ক্রীড়া উপযোগী স্টেডিয়াম। এ স্টেডিয়ামে দু'টি ক্রিকেট মাঠ রয়েছে। এছাড়াও অস্ট্রেলীয় রুলস ফুটবল, অ্যাথলেটিক্স ট্র্যাক এন্ড ফিল্ড, সফ্টবল ও বেসবল খেলা আয়োজন করা হয়। পূর্বে এ স্টেডিয়ামটি ব্ল্যাকটাউন অলিম্পিক পার্ক নামে পরিচিত ছিল। ২০০০ সালে অনুষ্ঠিত সিডনি অলিম্পিকে সফ্টবল ও বেসবল খেলা আয়োজনের জন্য স্টেডিয়ামটি নির্মাণ করা হয়। ২০১০ থেকে ২০১২ সালের মধ্যবর্তী সময়কালে প্রশিক্ষণ ও প্রশাসনসংক্রান্ত কাজে ব্যবহার করা হয়। ২০১৮ ও ২০২২ সালের ফিফা বিশ্বকাপে আবেদনকারী স্বাগতিক দেশের অংশ হিসেবে ফুটবল খেলা আয়োজনের লক্ষ্যে অস্ট্রেলিয়ার আবেদন গ্রহণ করার লক্ষ্যে অ্যাথলেটিক্স ট্র্যাককে ফুটবল স্টেডিয়ামে উন্নীত করা হয় ও স্টেডিয়ামের নামকরণ করা হয় ব্ল্যাকটাউন স্টেডিয়াম। এর দর্শক ধারণ ক্ষমতা ৪১,০০০। প্রতিযোগিতার পরবর্তীকালে ২৬,০০০ দর্শকে নেমে আনার পরিকল্পনা করা হয়। ২০১৪ সালে ওয়েস্টার্ন সিডনি ওয়ান্ডারার্স কর্তৃপক্ষ প্রশিক্ষণ ঘাঁটি, দপ্তর ও যুব একাডেমি এখানে গড়ে তোলে। কয়েক মিলিয়ন ডলার ব্যয়ে নির্মিত স্টেডিয়ামটিতে চিকিৎসা কেন্দ্রও রয়েছে। 2000 Summer Olympics official report. ওয়েব্যাক মেশিনে আর্কাইভকৃত ৯ নভেম্বর ২০০০ তারিখে Volume 1. p. 370. "Blacktown Stadium - Sydney"। ১৪ জুলাই ২০১০ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০১০।  "Western Sydney Wanderers set to confirm $18 million centre of excellence in Blacktown"। smh.com.au। সংগ্রহের তারিখ ৯ ডিসেম্বর ২০১৪।  ২০১৫ ক্রিকেট বিশ্বকাপ মেলবোর্ন ক্রিকেট গ্রাউন্ড Official website
অ্যালেক স্টুয়ার্ট

অ্যালেক জেমস স্টুয়ার্ট, ওবিই (ইংরেজি: Alec Stewart; জন্ম: ৮ এপ্রিল, ১৯৬৩) মার্টন পার্ক এলাকায় জন্মগ্রহণকারী ইংল্যান্ডের সাবেক ও বিখ্যাত আন্তর্জাতিক ক্রিকেট তারকা। ইংল্যান্ড ক্রিকেট দলে ডানহাতি ব্যাটসম্যান ও উইকেট-রক্ষক ছিলেন। এছাড়াও তিনি দলের অধিনায়কত্ব করেন। ‘দ্য গফার’ ডাকনামে পরিচিত অ্যালেক স্টুয়ার্ট ইংল্যান্ড দলে সর্বাধিকসংখ্যক টেস্ট খেলায় অংশগ্রহণের গৌরব অর্জন করেন। কাউন্টি ক্রিকেটে সারে দলে প্রতিনিধিত্ব করেন তিনি। ইংল্যান্ডের সাবেক টেস্ট ক্রিকেটার মিকি স্টুয়ার্টের কনিষ্ঠ সন্তান অ্যালেক স্টুয়ার্ট টেমস নদীর উপকূলে অবস্থিত কিংসটনের টিফিন স্কুলে অধ্যয়ন করেন। ১৯৮১ সালে কাউন্টি ক্রিকেটে সারে দলের পক্ষে অভিষেক ঘটে তার। আক্রমণাত্মক ভঙ্গীমার অধিকারী স্টুয়ার্ট ব্যাটিং উদ্বোধনে নামতেন ও মাঝে-মধ্যে উইকেট-রক্ষকের দায়িত্ব পালন করেন। ১৯৮৯-৯০ মৌসুমে ওয়েস্ট ইন্ডিজ সফরে অনুষ্ঠিত প্রথম টেস্টের মাধ্যমে তার টেস্ট অভিষেক ঘটে। নাসের হুসেনও তার সাথে অভিষিক্ত হয়েছিলেন। পরবর্তীকালে অ্যালেক স্টুয়ার্টের কাছ থেকেই অধিনায়কের দায়িত্বভার পান নাসের। খেলোয়াড়ী জীবনের শুরুতে ইংল্যান্ডের বিশেষজ্ঞ উদ্বোধনী ব্যাটসম্যান হিসেবে দায়িত্ব পান। তিনি নিয়মিত উইকেট-রক্ষক জ্যাক রাসেলের স্থলাভিষিক্ত হন। কিন্তু দলের ভারসাম্য রক্ষার্থে রাসেলকে প্রায়শঃই দলের বাইরে থাকতে হতো। ফলে ১৯৯৮ সালে আন্তর্জাতিক ক্রিকেট থেকে রাসেল অবসর নিলে তিনিই দলে স্থায়ীভাবে অবস্থান করেন। ৪ জুন, ১৯৯২ তারিখে এজবাস্টনে অনুষ্ঠিত ড্র হওয়া প্রথম টেস্টে সফরকারী পাকিস্তানের বিপক্ষে সর্বোচ্চ ১৯০ রান সংগ্রহ করেন। এ সেঞ্চুরিটি ছিল পাঁচ টেস্টের মধ্যে চতুর্থ সেঞ্চুরি। ১৯৯৪ সালে কেনসিংটন ওভালে সপ্তম ইংরেজ ক্রিকেটার হিসেবে টেস্টের উভয় ইনিংসে সেঞ্চুরি করার কৃতিত্ব অর্জন করেন। ১১৮ ও ১৪৩ রান করায় ওয়েস্ট ইন্ডিজ দল ১৯৩৫ সালের পর এ মাঠে প্রথমবারের মতো পরাজিত হয়। অধিনায়ক গ্রাহাম গুচের সহকারী হিসেবে ভারত ও শ্রীলঙ্কার বিপক্ষে ১৯৯৩ সালে চার টেস্টে নেতৃত্ব দেন। পরবর্তীতে গুচ অবসর নিলে মাইক অ্যাথারটনকে তার স্থলে দলের দায়িত্বভার দেয়া হয়। ১৯৯৮ সালে অ্যাথারটন পদত্যাগ করলে অবশ্যম্ভাবী হিসেবে স্টুয়ার্টকে অধিনায়ক মনোনীত করা হয়। ৩৫ বছর বয়সে দলের অধিনায়কত্ব লাভকারী স্টুয়ার্টের অধিনায়কের মেয়াদকাল ছিল মাত্র ১২ মাস। Alec Stewart: most Test matches playing for England, stats.espncricinfo.com উদ্ধৃতি টেমপ্লেট ইংরেজি প্যারামিটার ব্যবহার করেছে (link) Retrieved on 3 September 2011 "Alec was aggressive – He'd even sledge the teachers Says the England captain's Games Master!"[স্থায়ীভাবে অকার্যকর সংযোগ], Sunday Mirror, Steve Whiting, 24 May 1998 Wisden: West Indies v England, 1993–94 মিকি স্টুয়ার্ট ইংল্যান্ড ক্রিকেট দল উইজডেন বর্ষসেরা ক্রিকেটার ওয়ারউইকশায়ার কাউন্টি ক্রিকেট ক্লাব ইংরেজ টেস্ট ক্রিকেটারদের তালিকা আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে অ্যালেক স্টুয়ার্ট (ইংরেজি) ক্রিকেটআর্কাইভে অ্যালেক স্টুয়ার্ট (সদস্যতা প্রয়োজনীয়) (ইংরেজি) অ্যালেক স্টুয়ার্টের সর্বকালের সেরা একদিনের একাদশ ওয়েব্যাক মেশিনে আর্কাইভকৃত ১৯ সেপ্টেম্বর ২০০৫ তারিখে টুইটারে অ্যালেক স্টুয়ার্ট প্রবেশদ্বার:  ক্রিকেট জীবনী
২০০৮-এ বাংলাদেশ

২০০৮-এ বাংলাদেশে সংঘটিত ঘটনাবলী। ৩ ফেব্রুয়ারি - বার্ডফ্লু ভাইরাস প্রতিরোধে চট্টগ্রামে উচ্চ সতর্কতা জারি। ৮ ফেব্রুয়ারি - পার্বত্য চট্টগ্রামে ইঁদুরের উপদ্রবে ফসলের ব্যাপক ক্ষয়ক্ষতি। ১৩ ফেব্রুয়ারি - যুক্তরাজ্যের অভিবাসন সংক্রান্ত কমিটি বাংলাদেশি অভিভাসীদের উপর বিধিনিষেধ জারি করে মূলত নেতৃত্বদানকারী শিল্পের উপর বিরূপ প্রভাব মোকাবিলার জন্য। ১৭ ফেব্রুয়ারি - সৈয়দ মোহাম্মদ আসলাম তালুকদারের মঞ্চ নাম মান্না পরপারে পাড়ি জমান ১৯ ফেব্রুয়ারি - একুশে পদক ২০০৮ প্রদান অনুষ্ঠান পালিত হয়। ২৮ ফেব্রুয়ারি - ঢাকার অদূরে ফেরি দূর্ঘটনায় ৪৫ জনের প্রাণহানি। ৫ মার্চ - সরকার, ২০০৮ সালের স্বাধীনতা দিবস পুরস্মকারের মনোনয়ন ঘোষণা করে। ১১ জুন - সাবেক প্রধানমন্ত্রী শেখ হাসিনা প্যারলে মুক্তি পান। ২০ জুন - নির্বাচন কমিশন চারটি সিটি কর্পোরেশন পুল ঘোষণা এবং নয়টি পৌরসভা নির্বাচনের তারিখ আগস্ট৪, ২০০৯ বলে ঘোষণা দেয়। ২৬ জুন - এসএসসি পরিক্ষার ফলাফল ঘোষণা। ৩০ জুন - তত্ত্বাবধায়ক সরকার নিজেদের মেয়াদের মধ্যেই দ্বিতীয় মতো পেট্রোলিয়ামজাত পন্যের দাম বৃদ্ধি করে। ২১ জুলাই - মহাসড়কে বাস দূর্ঘটনায় ২১জন নিহত এবং ৪০ জন আহত। ৩০ জুলাই - সরকার ট্রুথ কমিশন গঠন করে রাজনৈতিক নেতা, আমলা, ব্যবসায়ীদের জেলে পাঠানোর পরিবর্তে নিজের অপরাধ স্বীকার এবং কালো টাকা ফেরত দেয়ার শর্ত জুড়ে দেয়। ৩ সেপ্তেম্বর - তারেক রহমান জামিনে মুক্তি পায়। ১১ সেপ্টেম্বর - এক বছর পর খালেদা জিয়া মুক্তি পান। ৮ অক্টোবর - বেগম রোকেয়া বিশ্ববিদ্যালয় রংপুরে রংপুর বিশ্ববিদ্যালয় নামে প্রতিষ্ঠিত হয়। ৩ নভেম্বর - তত্ত্বাবধায়ক সরকার ডিসেম্বর ১৮ তারিখে সাধারণ নির্বাচনের দিন ঘোষণা করে। ২৪ নভেম্বর - নির্বাচন কমিশন ১৮ ডিসেম্বরের পরিবর্তে ২৯ ডিসেম্বর পুনঃরায় সাধারণ নির্বাচনের তারিখ ঘষণা করে। ২৯ ডিসেম্বর - নবম জাতীয় সংসদ নির্বাচন, ২০০৮ অনুষ্ঠিত হয় এবং শেখ হাসিনার নেতৃত্বে আওয়ামী লীগ জয় লাভ করে। বাংলাদেশের ইতিহাসের সময়রেখা Bird flu spreads in Bangladesh, port city on alert-Reuters Rats destroy crops in Bangladesh Curry houses feel the pinch of immigration restrictions "Bangladesh ferry toll reaches 45, police say-AFP"। ২০ মে ২০১১ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৫।  "Independence Award 2008 announced-the Daily Star"। ২০১১-০৫-১৮ তারিখে মূল থেকে আর্কাইভ করা। সংগ্রহের তারিখ ২০০৯-০৮-২৭।  "VoA Bangladesh Caretaker Government Frees Former PM Hasina"। ২০০৯-০৯-০৬ তারিখে মূল থেকে আর্কাইভ করা। সংগ্রহের তারিখ ২০১৫-০১-২৫।  Polls to 4 city corporations, 9 municipalities Aug 4- the Daily Star Octane now Tk 90, diesel Tk 55- the Daly Star Twenty-one killed in Bangladesh road accident-Reuters "Bangladesh sets up corruption 'truth commission'-AFP"। ২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৫।  "Tarique freed on bail-the Daily Star"। ২০১২-১০-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৮-২৭।  "Freed Khaleda to join talks, contest polls-the Daily Star"। ২০১২-১০-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৮-২৭।  Bangladesh poll date is announced-BBC Bangladesh election is deferred-BBC Landslide mandate- the Daily Star
২০০৭-এ বাংলাদেশ

২০০৭-এ বাংলাদেশে সংঘটিত ঘটনাবলী।albhi ১১ জানুয়ারি - রাষ্ট্রপতি ইয়াজউদ্দিন আহম্মেদ জরুরি অবস্থা জারি করে। ১২ জানুয়ারি - ফখরুদ্দীন আহমদ প্রধান উপদেষ্টা হিসেবে শপথ গ্রহণ করে। ২২ ফেব্রুয়ারি - নোবেল জয়ী ডঃ মুহাম্মদ ইউনূস রাজনৈতিক দল গঠনের ঘোষণা দেয়। ৭ মার্চ - বিএনপির সিনিয়র যুগ্ন মহাসচিব তারেক রহমান দূর্নীতির অভিযোগে গ্রেপ্তার হন। ৩০ মার্চ - জাগ্রত মুস্লিম জনতা বাংলাদেশ(জেএমবি) নেতার মৃত্যুদন্ড কার্যকর করা হয়। ১৬ এপ্রিল - মানি লন্ডারিং মামলায় খালেদা জিয়ার ছোট ছেলে আরাফাত রহমান কোকো গ্রেপ্তার। ১৬ জুলাই - দূর্নীতির অভিযোগে শেখ হাসিনা গ্রেপ্তার। ৩ সেপ্টেম্বর - দূর্নীতির অভিযোগে খালেদা জিয়া গ্রেপ্তার। ১৭ সেপ্টেম্বর - দৈনিক প্রথম আলো রম্য ম্যাগাজিন আলপিনে বিড়ালের নামের আগে ইসলামিক নাম "মোহাম্মদ" ব্যবহার নিয়ে একটি কার্টুন ছাপে। ১৫ নভেম্বর - ঘূর্ণিঝড় সিডর আঘাত হানে উপকূলীয় অঞ্চলে, এতে কম্পক্ষে ৩,৪৪৭জন মানুষ মারা যায়। ১০ ডিসেম্বর - বীরশ্রেষ্ঠ হামিদুর রহমানের দেহাবশেষ বাংলাদেশে ফিরিয়ে আনা হয়। বাংলাদেশের ইতিহাসের সময়রেখা Nobel winner starts political party to tackle corruption in Bangladesh Former Bangladesh PM arrested in corruption crackdown "Violence over Bangladesh cartoon"। BBC News। ২১ সেপ্টে ২০০৭। সংগ্রহের তারিখ ২৬ জানুয়ারি ২০১৫।
রিচার্ড লেভি

রিচার্ড আর্নেস্ট লেভি (জন্ম: ১৪ জানুয়ারি, ১৯৮৮) জোহানেসবার্গে জন্মগ্রহণকারী দক্ষিণ আফ্রিকান ক্রিকেটার। ডানহাতি ব্যাটসম্যান রিচার্ড লেভি দক্ষিণ আফ্রিকা ক্রিকেট দলে প্রতিনিধিত্ব করছেন। এছাড়াও তিনি ডানহাতি মিডিয়াম বোলিংয়ে পারদর্শী। বর্তমানে তিনি ওয়েস্টার্ন প্রভিন্স, কেপ কোবরাজ ও নর্দাম্পটনশায়ার দলের পক্ষে খেলছেন। কেপটাউনে অবস্থিত ওয়েনবার্গ বয়েজ হাইস্কুলের প্রাক্তন শিক্ষার্থী লেভি ২০০৫ সালে বিদ্যালয়ের পক্ষ থেকে ক্রিকেটে অবদান রাখায় সম্মাননা লাভ করেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে দক্ষিণ আফ্রিকা ক্রিকেট দলের অন্যতম সদস্য ছিলেন। ১৯ ফেব্রুয়ারি, ২০১২ তারিখে হ্যামিল্টনের সেডন পার্কে স্বাগতিক নিউজিল্যান্ডের বিপক্ষে অনুষ্ঠিত টুয়েন্টি২০ আন্তর্জাতিকে অপরাজিত ১১৭* রান করে নতুন রেকর্ড গড়েন। তার এ ইনিংসে ১৩ ছক্কার মার ছিল যা নতুন রেকর্ড গড়ে। এছাড়াও তিনি ৪৫ বলে দ্রুততম সেঞ্চুরির দাবীদার। এরফলে তিনি ওয়েস্ট ইন্ডিজের ক্রিস গেইলের সাথে যৌথভাবে সর্বোচ্চ রান সংগ্রহকারীর ভূমিকায় অবতীর্ণ হন। একই সালের ২১ সেপ্টেম্বর তারিখ শ্রীলঙ্কার পাল্লেকেলেতে বাংলাদেশের বিপক্ষে ১২৩ রান করে ব্রেন্ডন ম্যাককুলামের সর্বোচ্চ রানের রেকর্ডটি নিজের করে নেন। আন্তর্জাতিক ক্রিকেটে টিকে থাকার লড়াইয়ে ব্যস্ত লেভি স্পিন বোলিং মোকাবেলায় বেশ দূর্বল। ২০১২ সালে ইন্ডিয়ান প্রিমিয়ার লীগে মুম্বাই ইন্ডিয়ান্সের পক্ষে খেলেন। ৪ মিলিয়ন মার্কিন ডলারের বিনিময়ে মুম্বাই কর্তৃপক্ষের সাথে চুক্তিবদ্ধ হন তিনি। Levi keeps feet on ground News24 "Players and Officials - Richard Levi"। CricInfo। সংগ্রহের তারিখ ২০০৭-০২-০৭।  "Richard Levi blasts Black Caps off park in second T20"। সংগ্রহের তারিখ ১৯ ফেব্রুয়ারি ২০১২।  "Richard Levi hits fastest Twenty20 international century"। BBC। সংগ্রহের তারিখ ১৯ ফেব্রুয়ারি ২০১২।  "Levi paid R26 000 per run"। সংগ্রহের তারিখ ২৯ ফেব্রুয়ারি ২০১২।  ইএসপিএনক্রিকইনফোতে রিচার্ড লেভি (ইংরেজি) Richard Levi's profile page on Wisden ক্রিকেটআর্কাইভে রিচার্ড লেভি (সদস্যতা প্রয়োজনীয়) (ইংরেজি)
এসিসি টুয়েন্টি২০ কাপ

এসিসি টুয়েন্টি২০ কাপ এশিয়ার দেশসমূহ অনুষ্ঠিত টুয়েন্টি২০ ক্রিকেট প্রতিযোগিতা। প্রতিযোগিতাটি এশিয়ান ক্রিকেট কাউন্সিল কর্তৃক পরিচালিত হয়। ২০০৭ সালে কুয়েতে অনুষ্ঠিত প্রথম প্রতিযোগিতায় আফগানিস্তান এবং ওমান ক্রিকেট দল যৌথভাবে শিরোপা লাভ করে। বর্তমান চ্যাম্পিয়ন দল হিসেবে রয়েছে আফগানিস্তান ক্রিকেট দল। দলটি সবচেয়ে বেশি চারবার শিরোপা জয় করেছে। ২০০৭ সালের প্রতিযোগিতাটি ২৭ অক্টোবর থেকে ২ নভেম্বর, ২০০৭ তারিখ পর্যন্ত কুয়েতে অনুষ্ঠিত হয়েছিল। সর্বমোট দশটি দেশ প্রতিযোগিতায় অংশগ্রহণ করে। ২০ ওভারের চূড়ান্ত খেলাটি আফগানিস্তান এবং ওমানের মধ্যে অনুষ্ঠিত হয়। কিন্তু খেলাটি টাই হওয়ায় প্রতিযোগিতার নিয়ম অনুসারে বিজয়ী নির্ধারণে বোল-আউটের সিদ্ধান্ত নেয়া হলেও পিচের অবস্থা খারাপ থাকায় তা হয়নি। ফলে উভয় দলকে যৌথভাবে চ্যাম্পিয়ন ঘোষণা করা হয়। ২০১৫ সালের এসিসি প্রতিযোগিতার ৫ম আসরটি ২৫-৩০ জানুয়ারি, ২০১৫ তারিখে সংযুক্ত আরব আমিরাতে অনুষ্ঠিত হচ্ছে। প্রতিযোগিতার ফলাফলের ভিত্তিতে শীর্ষস্থানীয় দল ২০১৫ সালের আইসিসি বিশ্ব টুয়েন্টি২০ বাছাইপর্বে খেলার যোগ্যতা লাভ করবে। কিন্তু আফগানিস্তান, হংকং, নেপাল এবং সংযুক্ত আরব আমিরাত ক্রিকেট দল আন্তর্জাতিক ক্রিকেট কাউন্সিল কর্তৃক টুয়েন্টি২০ আন্তর্জাতিকের মর্যাদা লাভ করায় তারা এ প্রতিযোগিতায় অংশগ্রহণ করবে না। দলগুলো ইতোমধ্যে আয়ারল্যান্ড ও স্কটল্যান্ডে যৌথভাবে অনুষ্ঠিত ২০১৫ সালের বিশ্ব টুয়েন্টি২০ বাছাইপর্বে খেলার যোগ্যতা অর্জন করেছে। অন্যদিকে আইসিসি তথা এসিসি'র পূর্ণাঙ্গ সদস্য হবার ফলে ভারত, পাকিস্তান, শ্রীলঙ্কা ও বাংলাদেশ ক্রিকেট দল ইতোমধ্যে স্বয়ংক্রিয়ভাবে ২০১৬ সালের আইসিসি বিশ্ব টুয়েন্টি২০ প্রতিযোগিতা খেলবে। "Thrilling tie a fitting climax in kuwait"। CricketEurope Worldwide। ৭ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০০৭।  http://asiancricket.org/index.php/news/october-2014/2992 এসিসি প্রিমিয়ার লীগ নেপাল জাতীয় ক্রিকেট দল ২০১৫ এসিসি টুয়েন্টি২০ কাপ ২০১৪-১৫ আন্তর্জাতিক ক্রিকেট ক্রিকেট প্রবেশদ্বার এশিয়ান ক্রিকেট কাউন্সিলের প্রাতিষ্ঠানিক ওয়েবসাইট
তৃতীয় মহম্মদ বাহাদুর খানজী

তৃতীয় মহম্মদ বাহাদুর খানজী (২২শে জানুয়ারি, ১৮৫৬- ২১শে জানুয়ারি, ১৮৯২) জুনাগড় রাজ্যের নবম নবাব ছিলেন। তৃতীয় মহম্মদ বাহাদুর খানজী জুনাগড় রাজ্যের অষ্টম নবাব দ্বিতীয় মহম্মদ মহবত খানজীর জ্যেষ্ঠ পুত্র ছিলেন। তার মাতার নাম ছিল লাডলি বিবি। ১৮৮২ খ্রিষ্টাব্দের ২৯শে সেপ্টেম্বর পিতার মৃত্যু হলে তিনি জুনাগড় রাজ্যের সিংহাসনে আসীন হন। ১৮৭৩ খ্রিষ্টাব্দের মে মাসে তিনি আমীর বখতে বেগম এবং উমরাও বখতে বেগম নামক দুইজন অভিজাত মহিলাকে বিবাহ করেন। ১৮৭৪ খ্রিষ্টাব্দে তিনি বালাসিনোর রাজ্যের নবাব মহম্মদ জোরাওয়ার খানজীর কন্যা দোসি বিবিকে বিবাহ করেন। ১৮৯১ খ্রিষ্টাব্দের ১০ই ফেব্রুয়ারি তিনি চতুর্থবার বিবাহ করেন। Christopher Buyers। "Junagadh, The Babi Dynasty"। www.royalark.net। সংগ্রহের তারিখ ২৪ জানুয়ারি ২০১৫।
মহম্মদ রসুল খানজী

মহম্মদ রসুল খানজী (৩০শে জুলাই, ১৮৫৮- ২২শে জানুয়ারি, ১৯১১) জুনাগড় রাজ্যের দশম নবাব ছিলেন। মহম্মদ রসুল খানজী জুনাগড় রাজ্যের অষ্টম নবাব দ্বিতীয় মহম্মদ মহবত খানজীর মধ্যম পুত্র ছিলেন। তার মাতার নাম ছিল নূর বিবি। ১৮৯২ খ্রিষ্টাব্দের ২১শে জানুয়ারি জ্যেষ্ঠ ভ্রাতা তৃতীয় মহম্মদ বাহাদুর খানজীর মৃত্যু হলে তিনি জুনাগড় রাজ্যের সিংহাসনে আসীন হন। তিনি রাজ্যে রেলপথ ও চিকিৎসালয় স্থাপনে এবং শিক্ষা প্রতিষ্ঠানগুলির সম্প্রসারণে উল্লেখযোগ্য ভূমিকা গ্রহণ করেছিলেন। ১৯০৩ খ্রিষ্টাব্দে তিনি দিল্লি দরবার স্বর্ণপদক লাভ করেন। তার পত্নী আয়েশা বিবির গর্ভে তিনি শের জমান খানজী, শের জুমা খানজী, মহম্মদ রসুল খানজী ও তৃতীয় মহম্মদ মহবত খানজী নামক চারজন পুত্র এবং শোভন বখতে এবং লাল বখতে নামক দুই কন্যা সন্তানের জন্ম দেন। Christopher Buyers। "Junagadh, The Babi Dynasty"। www.royalark.net। সংগ্রহের তারিখ ২৪ জানুয়ারি ২০১৫।
সিমলা সম্মেলন

সিমলা সম্মেলন (ইংরেজি: Simla Conference) ছিল ১৯৪৫ সালের এক ঐতিহাসিক সম্মেলন যা তৎকালীন ভাইসরয় এবং ভারতের প্রধান রাজনৈতিক দলগুলোর মধ্যে সংঘটিত হয়েছিল। ভারতের আত্মশাসনের জন্য করা ওয়াভেল প্রকল্পের সম্মতি ও অনুমোদনের মাধ্যমে আত্মশাসনের রাজনৈতিক চুক্তিপত্র করার জন্যেই এই সম্মেলনের আহ্বান করা হয়েছিল, যা পৃথকভাবে মুসলিমদেরকে প্রতিনিধিত্ব করার সুযোগ দেবে এবং যে সম্প্রদায় যেখানে সংখ্যাগুরু, সেখানে তাদের ক্ষমতা সীমিত করা হবে। কিন্তু, মুসলিম প্রতিনিধি বাছাইয়ের ক্ষেত্রে আলোচনা স্থগিত করা হল। ভারতীয় মুসলিমদের প্রতিনিধি হবে কেবলমাত্র নিখিল ভারত মুসলিম লীগ - এই উদ্দেশ্যে, তারা ভারতীয় জাতীয় কংগ্রেস মুসলিম প্রতিনিধিদের বাছাই করবে এমন ধরনের পরিকল্পনাকে সম্পূর্ণরূপে বাদ দেন। এটি পুরো সম্মেলনকেই অর্থহীন করে তোলে, এবং হয়ত সেই সাথে এক-স্বাধীন ভারত হবার শেষ সুযোগকেও বাতিল করে দেয়। তাই এর পরের বছরে যখন ভারতীয় জাতীয় কংগ্রেস এবং নিখিল ভারত মুসলিম লীগ কেবিনেট মিশনে যোগ দেয়, মুসলিম লীগের জিন্নাহর ব্রিটিশ পরিকল্পনার অনুমোদনের প্রতি কংগ্রেস বিরোধপূর্ণ মনোভাব দেখায়। ১৪ই জুন, ১৯৪৫ সালে লর্ড নতুন পরিকল্পনা করেন যা নিম্নোক্ত প্রকল্প নিয়ে গঠিত হয়: কেন্দ্রে এক নতুন কার্যনির্বাহী পরিষদ গঠিত হবে যাতে ভাইসরয় এবং কমান্ডার ইন চিফ বাদে সবাই ভারতীয় থাকবে। নতুন স্থায়ী সংবিধানের সম্মতি ও সেই অনুযায়ী কাজ করার ও আগ পর্যন্ত এই কার্যনির্বাহী পরিষদই দায়িত্বে ছিল। প্রতিরক্ষা ছাড়া সকল পোর্টফোলিও ভারতীয় সদস্য দ্বারা গৃহীত হবে। "Wavell Plan and Simla Conference [1945]"। স্টোরি অব পাকিস্তান। ১০ মে ২০১২ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১১।  "সিমলা সম্মেলন - ১৯৪৫"। ২৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৫।
সাঘাটা উপজেলা

সাঘাটা উপজেলা বাংলাদেশের সর্ব উত্তরের রংপুর বিভাগের গাইবান্ধা জেলার অন্তর্গত একটি প্রশাসনিক এলাকা। সাঘাটা উপজেলার উত্তরে গাইবান্ধা সদর উপজেলা, দক্ষিণে বগুড়া জেলার সোনাতলা উপজেলা ও সারিয়াকান্দি উপজেলা, পূর্বে ফুলছড়ি উপজেলা ও জামালপুর জেলার ইসলামপুর উপজেলা, পশ্চিমে গোবিন্দগঞ্জ উপজেলা ও পলাশবাড়ী উপজেলা। ইউনিয়ন : ১০টি - পদুমশহর, ভরতখালী, সাঘাটা, মুক্তিনগর, কচুয়া, ঘুড়িদহ, হলদিয়া, জুমারবাড়ী, কামালেরপাড়া এবং বোনারপাড়া কথিত আছে যে, এক সময়ে নদী পথে ব্যবসা করার জন্য পাবনা ও দৌলতপুর এলাকার কিছু হিন্দু সাহা অত্র এলাকায় আগমন করেন ও স্থায়ীভাবে ব্যবসা শুরু করেন। সেই সময়ে অত্র এলাকা গোবিন্দগঞ্জ থানার অধীন ছিল। পরবর্তীতে আনুমানিক ১৯০২ সালে বসবাসরত ব্যবসায়ী সাহাগণের উদ্যোগে অত্র এলাকায় থানার সৃষ্টি হয়। সাহাগণের নামানুসারে অত্র থানার নামকরণ হয় সাহাঘাটা। যাহা কালক্রমে সাঘাটা নামে পরিচিতি লাভ করে। এখানে ৩৩টি সরকারী শিক্ষা প্রতিষ্ঠান রয়েছে। উল্লেখযোগ্য প্রতিষ্ঠানগুলো হলো: প্রাথমিক বিদ্যালয় ধনারুহা শহীদ স্মৃতি শিশু কানন (কে.জি) স্কুল মাধ্যমিক বিদ্যালয় ‌ সাঘাটা পাইলট উচ্চ বিদ্যালয় কাজী আজহার আলী মডেল উচ্চ বিদ্যালয় সাঘাটা পাইলট বালিকা উচ্চ বিদ্যালয় ও কলেজ মুক্তিনগর উচ্চবিদ্যালয় নয়াবন্দর উচ্চ বিদ্যালয় জুমারবাড়ী ডাঃ আব্দুর রাজ্জাক শিশু নিকেতন স্কুল নয়াবন্দর দ্বি-মুখী উচ্চ বিদ্যালয় কলেজ সাঘাটা ডিগ্রি কলেজ সাঘাটা উপজেলা মূলত কৃষি নির্ভর অর্থনীতির উপর নির্ভরশীল। এখানকার অধিকাংশ লোকই কৃষি কাজে যুক্ত। এখানকার প্রধান কৃষিজ ফসলের মধ্যে রয়েছে ধান ও পাট। এখানে আউশ, আমন, বোরো এবং ইরি ধান উৎপন্ন হয়ে থাকে। মাহমুদ হাসান রিপন - প্রখ্যাত রাজনীতিবিদ ও সংসদ সদস্য। ফজলে রাব্বী মিয়া - রাজনীতিবিদ আখতারুজ্জামান ইলিয়াস - কথাসাহিত্যিক। সাঘাটা উপজেলায় সড়ক, রেল ও নদী পথে যোগাযোগ ব্যবস্থা রয়েছে। দুটি রেলস্টেশন রয়েছে; বোনারপাড়া রেলওয়ে স্টেশন ও ভরত খালী (বন্ধ)। বাংলাদেশ জাতীয় তথ্য বাতায়ন (জুন ২০১৪)। "এক নজরে সাঘাটা উপজেলা"। গণপ্রজাতন্ত্রী বাংলাদেশ সরকার। ৩ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৪।  http://archive.prothom-alo.com/detail/date/2010-01-25/news/37570 ওয়েব্যাক মেশিনে আর্কাইভকৃত ২০১৪-০১-২৪ তারিখে প্রথম আলো, রংপুরকে বিভাগ ঘোষণা, তারিখ: ২৫-০১-২০১০ "ইউনিয়ন সমূহ"। gaibandha.gov.bd। [স্থায়ীভাবে অকার্যকর সংযোগ] http://saghata.gaibandha.gov.bd/site/page/44a8114c-18fd-11e7-9461-286ed488c766 ওয়েব্যাক মেশিনে আর্কাইভকৃত ২৪ অক্টোবর ২০২১ তারিখে উপজেলার পটভূমি http://www.dinajpureducationboard.gov.bd/?page_id=76 দিনাজপুর শিক্ষা বোর্ড, সাঘাটা উপজেলা বাংলাপিডিয়ায় সাঘাটা উপজেলা
পাদশাহনামা

পাদশাহনামা (ফার্সি: پا د شاه نا مہ) (Chronicle of the Emperor) হল মুঘল সম্রাট শাহজাহানের সময়কার সরকারি লিখিত চিত্রায়িত ইতিহাস। এর অধিকাংশ গুরুত্বপূর্ণ রচনাগুলো দুইখণ্ডে আবদুল হামিদ লাহোরির রচিত। শাহজাহান তার শাসনামলের অষ্টম বছরে তার শাসনামল নিয়ে মুহাম্মদ আমিন কাজভিনিকে সরকারিভাবে ইতিহাস রচনা করতে বলেন। কাজভিনি ১৬৩৬ সালে পাদশাহনামা রচনা সমাপ্ত করেন। এতে শাহজাহানের শাসনের প্রথম দশ চান্দ্রবছরের বিবরণ রয়েছে। জালালউদ্দিন তাবাতাবায়ি আরেকটি পাদশাহমানা লিখেছেন। কিন্তু তাতে শুধু পঞ্চম থেকে অষ্টম অর্থাৎ চার বছরের বিবরণ রয়েছে। পরে আবদুল হামিদ লাহোরিকে এ দায়িত্ব দেয়া হয়। তিনি দুই খণ্ডে তা সমাপ্ত করেন। প্রথম খন্ড কাজভিনির কাজের উপর ভিত্তি করে রচিত হয়েছে, তবে বিস্তারিত আকারে। দ্বিতীয় খণ্ডে শাহজাহানের পরের দশ চান্দ্রবছরের বিবরণ লিপিবদ্ধ হয়। এটি তিনি ১৬৪৮ সালে শেষ করেন। লাহোরি ১৬৫৪ সালে মারা যান। লাহোরির এক ছাত্র মুহাম্মদ ওয়ারিসকে শাহজাহানের বাকি জীবন লিপিবদ্ধ করে তা সম্পূর্ণ করার দায়িত্ব দেয়া হয়। তিনি এটি ১৬৫৬ সালে সমাপ্ত করেন। তার কর্ম এশিয়াটিক সোসাইটি কর্তৃক লাহোরির পাদশাহনামার তৃতীয় খন্ড রূপে প্রকাশিত হয়। এই রচনাগুলো শাহজাহানের শাসনামল সম্পর্কে জানার গুরুত্বপূর্ণ সূত্র। এর পান্ডুলিপিতে অঙ্কিত চিত্রগুলো বিয়ে ও অন্যান্য কার্যকলাপের মাধ্যমে শাহজাহানের দরবারের অবস্থা তুলে ধরে। ১৭৯৯ সালে আওধের নবাব তৃতীয় জর্জকে পাদশাহনামা পাঠান। বর্তমানে উইন্ডসর দুর্গের রাজকীয় লাইব্রেরীতে লাহোরির পাদশাহনামা এর রাজকীয় চিত্রায়িত পান্ডুলিপি সংরক্ষিত আছে। কাজভিনি ও ওয়ারিসের পান্ডুলিপি ব্রিটিশ লাইব্রেরীতে সংরক্ষিত আছে। এছাড়া ভারতের পাটনার খোদা বখশ অরিয়েন্টাল লাইব্রেরীতে একটি পান্ডুলিপি রয়েছে। সম্রাট শাহজাহান সাফাভি দূতকে অভ্যর্থনা জানাচ্ছেন। সন ১৬৩৬ খ্রিষ্টাব্দ। মুঘল কমান্ডার খান দাউরানের উদগির দুর্গ দখল। আওরঙ্গজেব, সৈয়দ খানে জাহান, আবদুল্লাহ খান বাহাদুর ফিরোজ জং ও খান দাউরানের নেতৃত্বাধীন মুঘল সেনাবাহিনীর ওড়ছায় প্রবেশ। ১৬৩৩ সালে মুঘল সেনাদের দৌলতাবাদ দুর্গ বিজয়। মুঘল কমান্ডার আজিম খানের ধারুর বিজয়। ১৬৩৩ সালে যুবরাজ আওরঙ্গজেবের উন্মত্ত যুদ্ধ হাতির বিরুদ্ধে আরোহণ। কান্দাহারে একটি সাফাভি দুর্গ অবরোধ (মে ১৬৩১) Lahori, Abdul Hamid (১৮৭৫)। Badshanama of Abdul Hamid Lahori। tr. by Henry Miers Elliot। Hafiz Press, Lahore।  Bádsháh-Náma of 'Abdu-L Hamíd Láhorí Packard Humanities Institute Sháh Jahán-Náma of 'Ináyat Khán Majumdar, R. C. (ed.) (2007). The Mughul Empire, Mumbai: Bharatiya Vidya Bhavan, আইএসবিএন 81-7276-407-1, p.9 "Islamic knowledge house, Khuda Bakhsh Library retains glory"। Outlook (magazine)। জুলাই ৮, ২০০৫। [স্থায়ীভাবে অকার্যকর সংযোগ] Abdul Hamid Lahori (১৬৩৬)। "Shah Jahan Receives Persian Ambassadors"। Padshahnama। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Abdul Hamid Lahori (১৬৩৬)। "Prince Awrangzeb (Aurangzeb) facing a maddened elephant named Sudhakar"। Padshahnama। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The King of the World: The Padshahnama: An Imperial Mughal Manuscript from the Royal Library, Windsor Castle, Thames & Hudson. 1997. আইএসবিএন ০-৫০০-৯৭৪৪৮-৯. Kossak , Steven (১৯৯৭)। Indian court painting, 16th-19th century.। New York: The Metropolitan Museum of Art। আইএসবিএন 0870997831।  |title= এ বহিঃসংযোগ দেয়া (সাহায্য) (see index: p. 148-152; plate 25) Illustrations from the Padshahnama at Royal Collection King of the World - The Padshahnama at University of Pennsylvania
ডিফিলিয়া গ্রেই

ডিফিলিয়া গ্রেই (বৈজ্ঞানিক নাম: Diphylleia grayi) হচ্ছে Berberidaceae পরিবারের একটি উদ্ভিদ প্রজাতি। ফ্রিডরিখ শ্মিডট ১৮৬৮ সালে এই প্রজাতির বিবরণ প্রদান করেন। এদের বৈশিষ্ট হলো প্রথমে ফুলটা সাদা থাকে, বৃষ্টির পরে ওটা ক্রিস্টাল সাদা হয়ে যায়। চীন জাপানে ঠান্ডা পাহাড়ের পার্শ্বে বসন্তের শেষ দিকে ফুটে। ফুলের পাপড়িগুলো খুব নরম। F. Schmidt, 1868 In: Reis. Amur-Land., Bot. 109. The Plant List (2010)। "Diphylleia grayi"। ২২ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ 22-8-2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)